Ego Droco, junior de Melloto, dominus Espissie, notum facio universis presentes litteras inspecturis quod pro questione et causa quam mihi faciebant et movebant religiose domine priorissa et conventus monialium Julleii, coram domino episcopo Lingonensi, super testamento et elemosina soceri mei Andree quondam domini Espissie, de assensu et voluntate earumdem monialium eisdem monialibus dedi in perpetuum in terciis meis de Espisia sexaginta solidos divion. annui redditus percipiendos singulis annis in iisdem terciis infra octabas beati Remigii; et si forte juxta dictas octabas supradicta pecunia soluta non fuerit, nisi infra quindenam post requisitionem mihi vel mandato meo factam, eadem pecunia soluta non fuerit monialibus supradictis, ex tunc quatuor sextaria frumenti ad mensuram Espissie percipient in terciis memoratis, quamcumque et quoscumque contigerit solutionem non fieri pecunie supradicte. Et in confectionem hujus modi litterarum easdem dominas investivi de redditu supradicto, tradendo earum nuncio sexaginta solidos Divion. in pecunia numerata. Actum anno domini MºCCºXXXº nono. mense maii.